גודיז - ערוץ הטיולים - טאיפיי היא לא רק קונקשן: טבע ועיר נפגשים בטאיוואן
דף הבית » ערוץ הטיולים » טיולים בעולם » טאיפיי היא לא רק קונקשן: טבע ועיר נפגשים בטאיוואן
טאיפיי היא לא רק קונקשן: טבע ועיר נפגשים בטאיוואן 6
הגיע הזמן לגלות את אחד היעדים המופלאים במזרח הרחוק
טאיוואן נמצאת במרחק של כ-160 קילומטרים מסין היבשתית, שמה השני הוא "הרפובליקה הסינית" להבדיל מסין הגדולה ששמה הוא "הרפובליקה העממית של סין", שתי הרפובליקות טוענות לריבונות על כל שטחי סין בכללותם.
גודלה של המדינה הוא פי 1 וחצי מישראל והיא כוללת את האי המרכזי של טאיוואן ועוד שלושה איים נוספים.
שטחה של טאיוואן מורכב בעיקר מרכסי הרים נישאים אך יש בו גם אזור מיושב ופורה במערב. טאיוואן היא יעד פחות מטוייל ובדרך כלל אנשים נוחתים בו ליום או יומיים כתחנת מעבר ליעד אחר, או לביקור קצר רק בטאיפיי הבירה. על מנת לטייל כמו שצריך באי היפייפה הזה מומלץ לבקר בו לפחות עשרה ימים ולצאת מטאיפיי לטיולים חד יומיים או של מספר ימים. כמו רבות ממדינות אסיה של היום, גם טאיוואן משלבת בין טכנולוגיה ומודרנה מואצת לבין שורשים עמוקים שנטועים עמוק בעבר והמסורת.
רכס ההרים המרכזי של טאיוואן. צילום: shutterstock
לקרוע את טאיפיי
בעיר הבירה טאיפיי, תוכלו לבקר בכמה אטרקציות קלאסיות:
בניין "טאיפיי 101" (מוכר גם תחת שמו הרשמי "המרכז הפיננסי העולמי") זכה לתואר "הבניין הגבוה ביותר בעולם" עד שהודח בשנת 2010 על-ידי "בורג' חליפה" בדובאי. גובהו של גורד השחקים הוא 509 מטרים, יש בו 101 קומות והוא תוכנן על-ידי האדריכל הטאיוואני ס.י. לי.
קו הרקיע של טאיפיי וגורד השחקים המפורסם. צילום: shutterstock
כדאי גם לבקר במוזיאון הארמון הלאומי הפועל בה אשר ידוע באוצרות השמורים בו מתקופת סין העתיקה ובמקדש לונג שאן – Lungshan Temple of Manka אשר יספק לכם הצצה לחיי הדת המעניינים של טאיוואן.
מומלץ מאוד לשוטט בשוק הלילה "סמטת הנחשים" שנמצא בסמוך למקדש לונג שאן ולו רק בשביל לקבל קצת מושג על תרבות שווקי הלילה בטאייפי ולהתרשם מהשוק יוצא הדופן הזה. השוק, נקרא כך בשל מאכלי בשר נחשים שתוכלו למצוא בו, אך אל דאגה, יש בו גם מבחר רב ועשיר של מטעמי המטבח האסייתי ולכן כדאי מאוד להגיע לשם על בטן ריקה.
ככלל העיר הזו היא עיר של חיים טובים – המון שווקים, המון קניות ואוכל טוב מכל העולם.
Lungshan Temple, No. 211, Guangzhou St, Wanhua District, Taipei City, Taiwan 10853
Snake Alley, Huaxi St, Wanhua District, Taipei City, Taiwan 108
שוק לילה בטאיפיי. Tupungato / Shutterstock.com
בטאיפיי קיימות שתי אטרקציות נוספות שחובה לחוות בעיר, הראשונה היא טקסי התה המאד מיוחדים שאותם אפשר לחוות בבתי התה הפזורים בעיר או בארוח משפחתי מסורתי.
השניה היא ביקור באחד מבתי המרחץ של האי. תרבות בתי המרחץ נפוצה מאוד בטאיוואן בעיקר בזכות הפעילות הגיאותרמית הענפה שמתקיימת ברחבי האי. בטאיוואן בכללותה קיימים מעל ל-100 מעיינות טבעיים, שנבדלים ביניהם בטמפרטורות שונות ובמגוון הרכבים של מינרליים. במקומות רבים אפשר למצוא בריכות טבעיות עם מים צלולים ונקיים, ולא רחוק מהן (או בדרך-כלל סביבן) ישנם בתי מרחץ או בתי ספא.
אוהבי טבע והליכות ימצאו מספר פארקים לאומים באי עם נוף וולקני מרשים –
הפארק הלאומי יאנג מינג שאן – Yangmingshan הוא הקרוב ביותר לעיר ומייצג באופן ראוי את הטבע המרהיב של האי.
הפארק נמצא במרחק שעה נסיעה בלבד מלב עיר הבירה ומפורסם גם הוא בגלל מעיינותיו החמים. הוא כולל בתוכו הרים וגבעות וכ-1200 זני צמחים ועצים אשר אותם תוכלו לראות תוך כדי טיול על שבילי ההליכה הרבים ומסלולי אופניים המרשתים את הפארק.
Yangmingshan National Park, 112, Taiwan, Taipei City, Beitou District
פארק לאומי קנטינג. צילום: shutterstock
פארק נוסף ומאד מפורסם הוא הפארק הלאומי קנטינג – Kenting National Park אשר נמצא בקצה הדרומי ביותר של טאיוואן. זהו הפארק הלאומי הותיק ביותר באי והוא אחד מיעדי התיירות הפופולאריים ביותר במדינה.
הפארק זכה במעמדו הנכסף בזכות השילוב בין ההרים המרשימים, האקלים הטרופי, תעלת באשי שעוברת בו וחוף הים הדרומי של האי.
לחובבי המוזיקה והפסטיבלים מומלץ להגיע לפארק באפריל שזה הזמן בו מתרחש פסטיבל "צעקת האביב – Spring scream " שבו מופיעים המוני מוזיקאים ולהקות מרחבי העולם לצידי הנוף המרשים של הפארק.
Kenting National Park, 946, Taiwan, Pingtung County, Hengchun Township
עיר נוספת שכדאי לבקר בה היא העיר טאינאן – Tainan, העיר העתיקה ביותר בטאיוואן אשר נמצאת בחופו המערבי של האי וידועה בשמה "העיר בת מאה המקדשים".
טאינאן היא ההיפך המוחלט של המראות בהם תיתקלו בעיר הבירה טאייפה ותוכלו להתחבר בה למסורת הטאיוונית/הסינית.
מקדש בטינאן. צילום: shutterstock.com
מסתבר שטאיוואן היא לא רק עיר מעבר או נקודת עצירה קצרה, אלא עולם ומלואו של טבע לצד קידמה אסייתית. ומי שאוהב את הבריכות שלו חמות, כדאי שיעשה סיבוב באי המופלא הזה.
מגיעים לפיליפינים? בואו לגלות את החיים הטובים של מנילה
גם דרום קוריאה היא לא רק קונקשן? קבלו מסלול מושלם
תמונה ראשית: chensiyuan / GFDL
טאיפיי היא לא רק קונקשן: טבע ועיר נפגשים בטאיוואן
אבוקדו ממולא של רות סירקיס
הנחיות בטיחות: כך תקטינו את הסיכון למוות בעריסה